kalixlouiis/myanmar-wikipedia-corpus huggingface dataset:
https://7day.news/တရုတ်ကွန်မြူနစ်ပါတီ-ကိုယ်စားလှယ်များ-ဒီချုပ်လူငယ်စွမ်းဆောင်ရည်ကို-လာရောက်လေ့လာမည်-----10370 ၂၀၁၆ ခုနှစ်မှစ၍ ပါတီ ထိပ်တန်းပုဂ္ဂိုလ်များ၊ လွှတ်တော် ကိုယ်စားလှယ် များနှင့် လူငယ်အဖွဲ့ဝင် များ အပါအဝင် NLD အဖွဲ့ဝင် ၁၀၀ ကျော် တရုတ်နိုင်ငံသို့ သွားရောက် လည်ပတ်ခဲ့ကြသည်။
ခရီးစဉ် တလျှောက်တွင် မြန်မာကိုယ်စားလှယ်များက တရုတ်ကွန်မြူနစ်ပါတီ (CPC) ၏ ခေါင်းဆောင်မှုပုံစံနှင့် တရုတ်နိုင်ငံ၏ စီးပွားရေးနှင့် လူမှုရေး ပြုပြင်ပြောင်းလဲရေးများကို လေ့လာကြသည်။
ရိုဟင်ဂျာအရေးနှင့် ပတ်သက်၍ မြန်မာအစိုးရနှင့် အနောက်နိုင်ငံများ ဆက်ဆံရေး တင်းမာမှုများ တိုးပွားလာနေချိန်တွင် တရုတ်နိုင်ငံက NLD နှင့် အပြုသဘောဆောင်သော ဆက်ဆံရေးတခုကို တည်ဆောက်ခဲ့သည်။
၂၀၂၁ စစ်အာဏာသိမ်းပြီးနောက်ပိုင်း ၂၀၂၀ ပြည့်နှစ် အထွေထွေ ရွေးကောက်ပွဲအား မဲဆန္ဒနယ်ပေါင်း ၁၁၁၇ နယ်တွင် ပြုလုပ်ခဲ့ရာတွင် အမျိုးသားဒီမိုကရေစီအဖွဲ့ချုပ်က မဲဆန္ဒနယ် ၉၂၀ (၈၂.၄%) တွင် အနိုင်ရရှိခဲ့သည်။
သို့သော်လည်း မဲစာရင်းမှားယွင်းသည်ဟု အကြောင်းပြကာ တပ်မတော်က ရွေးကောက်ပွဲရလဒ်ကို အသိအမှတ်မပြုဘဲ အာဏာသိမ်းယူခဲ့ပြီး ပါတီခေါင်းဆောင်များနဲ့ ပါတီဝင်အများအပြားကို ဖမ်းဆီးထိန်းသိမ်းခဲ့သည်။
အမျိုးသားဒီမိုကရေစီအဖွဲ့ချုပ်၏ လူ့အခွင့်အရေးချိုးဖောက်မှုမှတ်တမ်းများကောက်ယူရေးအဖွဲ့၏ ၂၀၂၂ ခုနှစ် အောက်တိုဘာလ ၃၁ ရက်နေ့အထိ မှတ်တမ်းများအရ လွှတ်တော်ကိုယ်စားလှယ် ၉၀ အပါအဝင် ဖမ်းဆီးခံခဲ့ရသူ ပါတီဝင် ၁၁၆၉ ဦး ရှိခဲ့ပြီး ဖမ်းဆီးထားစဉ်ကာလအတွင် ကွယ်လွန်သူ ၆၇ ဦး ရှိခဲ့သည်။
ထို့အပြင် ပါတီရုံးများအား ဝင်ရောက်ကျူးကျော်မှု ၁၂၀ ကြိမ်နှင့် ပါတီဝင် ၂၇၄ ဦးတို့၏ နေအိမ်ပိုင်ဆိုင်မှုများ ချိတ်ပိတ်သိမ်းဆည်းခံခဲ့ရသည်။
ပါတီ၏ ရွေးကောက်ပွဲရလဒ်များ အမျိုးသားလွှတ်တော် ခုနှစ် အနိုင်ရ နေရာ မဲ ရာခိုင်နှုန်း ရလဒ် မှတ်ချက် ခေါင်းဆောင်၂၀၁၀ — — — ဒေါ်အောင်ဆန်းစုကြည်၂၀၁၂ — — ၄ ၂၀၁၅ — — ၁၃၁ ၂၀၂၀ — — ၃ ပြည်သူ့လွှတ်တော် ခုနှစ် အနိုင်ရ နေရာ မဲ ရာခိုင်နှုန်း ရလဒ် မှတ်ချက် ခေါင်းဆောင်၁၉၉၀ ၇၉၃၀၈၄၁ ၇၉.၆၇% ၃၉၂ ဒေါ်အောင်ဆန်းစုကြည်၂၀၁၀ — — — ၂၀၁၂ — — ၃၇ ၂၀၁၅ ၁၂၇၉၄၅၆၁ ၅၇.၁% ၂၁၈ ၂၀၂၀ — — ၃ ပြည်နယ်နှင့် တိုင်းဒေသကြီး လွှတ်တော်များ ခုနှစ် အနိုင်ရ နေရာ မဲ ရာခိုင်နှုန်း ရလဒ် မှတ်ချက် ခေါင်းဆောင် ၂၀၁၅ — — ၄၇၄ ဒေါ်အောင်ဆန်းစုကြည် ၂၀၂၀ — — ၂၅ ဆက်လေ့လာရန် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ တိုင်းရင်းသားစည်းလုံးညီညွတ်ရေးပါတီ ရခိုင်အမျိုးသားပါတီ မွန်ညီညွတ်ရေးပါတီ ပြည်သူ့ရှေ့ဆောင်ပါတီ အမျိုးသားတိုးတက်ရေးပါတီ ကိုးကား ပြင်ပကွန်ယက်များ အမျိုးသား ဒီမိုကရေစီအဖွဲ့ချုပ် National League for Democracy (Liberated Area) ဒေါ်အောင်ဆန်းစုကြည် အင်တာနက်စာမျက်နှာ ကဏ္ဍ:မြန်မာ နိုင်ငံရေးပါတီဟောင်းများ။
ဘေရွတ်မြို့သည် လက်ဘနွန်နိုင်ငံ၏မြို့တော်နှင့် အကြီးဆုံးမြို့ ဖြစ်သည်။
လတ်တလောတွင် လူဦးရေ စာရင်း ကောက်ယူထားခြင်း မရှိသည့် အတွက် လူဦးရေ အတိအကျ မည်မျှ ရှိမည်ကို မသိနိုင်ပေ။
၂၀၀၇ ခုနှစ် ခန့်မှန်းချက်အရ လူဦးရေ ၁ သန်း လျော့လျော့ မှ ၂ သန်းကျော် အထိ ရှိနိုင်မည်ဟု ခန့်မှန်းရသည်။
လက်ဘနွန်နိုင်ငံ မြေထဲပင်လယ်ကမ်းရိုးတန်းရှိ ကျွန်းဆွယ် တစ်ခုပေါ်တွင် တည်ရှိပြီး နိုင်ငံ၏ အကြီးဆုံးနှင့် အဓိက ဆိပ်ကမ်းမြို့ ဖြစ်သည်။
ဘေရွတ် မက်ထရိုပိုလစ်တန် ဒေသတွင် မြို့တော်နှင့် ဆင်ခြေဖုံးဒေသများ ပါဝင်သည်။
ဤမြို့အကြောင်း ဖော်ပြချက်ကို ရှေးဟောင်း အီဂျစ် တဲလ် အယ်လ် အာမာနာ၏ ဘီစီ ၁၅ ရာစုမှစာတွင် တွေ့ရသည်။
ဘေရွတ်မြို့သည် ထိုအချိန်မှ စ၍ ယနေ့တိုင်အောင် အစဉ်တစိုက် လူသားတို့ နေထိုင်ခဲ့ကြသော မြို့ဖြစ်သည်။
ဘေရွတ်မြို့သည် လက်ဘနွန်နိုင်ငံ အစိုးရ ရုံးထိုင်ရာ မြို့ဖြစ်ပြီး လက်ဘနွန်နိုင်ငံ၏ စီးပွားရေးတွင် အဓိက အခန်းကဏ္ဍမှ ပါဝင်သည်။
ဘဏ်များနှင့် ကော်ပိုရေးရှင်းကြီးများသည် ဘေရွတ်မြို့တွင် အခြေစိုက်ကြသည်။
ဘေရွတ်မြို့သည် ဒေသအတွင်း ယဉ်ကျေးမှု ဆိုင်ရာ အချက်အချာ ကျသော မြို့တစ်မြို့ ဖြစ်ပြီး သတင်းစာ၊ ပြဇာတ်၊ ယဉ်ကျေးမှု ဆိုင်ရာ လှုပ်ရှားမှုများနှင့် ညဘက် ဖျော်ဖြေမှုများ အတွက် ထင်ရှားသည်။
လက်ဘနွန် ပြည်တွင်းစစ် အတွင်း ပျက်စီးသွားခဲ့ပြီးနောက် အကြီးစား ပြန်လည်တည်ဆောက်မှုများ ပြုလုပ်ခဲ့သည်။
ပြန်လည်မွန်းမံထားသော မြို့လယ်ခေါင်ရပ်ကွက်၊ ဆိပ်ကမ်း၊ ပပ်ဘ် နှင့် ညဘက် ဖျော်ဖြေမှု ဆိုင်ရာ ရပ်ကွက်များကြောင့် ကမ္ဘာလှည့်ခရီးသွားတို့ ကျင်လည်ရာ ဒေသတစ်ခု ပြန်ဖြစ်လာခဲ့သည်။
နယူးယောက်တိုင်း သတင်းစာမှ ၂၀၀၉ ခုနှစ်တွင် ဘေရွတ်မြို့အား လည်ပတ်ရန် အကောင်းဆုံး နေရာ ၁၀ ခု အတွင်း ထည့်သွင်းခဲ့ပြီး ထိုနှစ် အတွင်းမှာပင် အထီးကျန် ကမ္ဘာ စာအုပ်မှလည်း ကမ္ဘာပေါ်တွင် လှုပ်ရှား တက်ကြွဆုံး မြို့ ၁၀ မြို့တွင် ထည့်သွင်း ဖော်ပြခဲ့သည်။
thumb ဘူဆန်မြို့ သည် တောင်ကိုရီးယားနိုင်ငံ တွင် ဆိုးလ်မြို့ ပြီးလျှင် ဒုတိယမြောက် အကြီးဆုံး မက်ထရိုပိုလစ် မြို့တော် ဖြစ်ပြီး လူဦးရေ ၃.၆ သန်းခန့် ရှိသည်။
မက်ထရိုပိုလစ် ဒေသအတွင်းတွင် ၂၀၁၀ စာရင်း အရ လူဦးရေ ၄,၃၉၉,၅၁၅ ဦးမျှ ရှိသည်။
တောင်ကိုရီးယားနိုင်ငံတွင် အကြီးဆုံး ဆိပ်ကမ်းမြို့ ဖြစ်ပြီး ကမ္ဘာပေါ်တွင် ကုန်တန်ချိန်အားဖြင့် တွက်လျှင် ပဉ္စမမြောက် အလုပ်အများဆုံး ဆိပ်ကမ်းမြို့ ဖြစ်သည်။
မြို့တော်သည် [[ကိုရီးယားကျွန်းဆွယ်၏ အရှေ့တောင်ဘက်စွန်း အဖျားတွင် တည်ရှိသည်။
မြို့အတွင်း သိပ်သည်းစွာ ဆောက်လုပ်ထားသော အဆောက်အဦးများမှာ နတ်ဒုံမြစ် နှင့် ဆူယောင်းမြစ် အကြားရှိ ကျဉ်းမြောင်းသော တောင်ကြားဒေသပေါ်တွင် ဖြစ်ပြီး တောင်များက အချို့သော ရပ်ကွက်များကို ပိုင်းခြား ထားသည်။
ဘူဆန် မက်ထရို ပိုလစ်တန် ဒေသကို အုပ်ချုပ်ရေး နယ်မြေ ၁၅ ခု နှင့် ကောင်တီ ၁ ခု အဖြစ် ခွဲခြား သတ်မှတ်ထားသည်။
ဘူဆန်သည် ၂၀၀၂ ခုနှစ် အာရှ အားကစားပွဲတွင် အိမ်ရှင်မြို့ ဖြစ်ခဲ့ပြီး ၂၀၀၅ ခုနှစ် အေပက် အစည်းအဝေး (ကိုရီးယား) ကိုလည်း လက်ခံ ကျင်းပခဲ့သည်။
၂၀၀၂ ခုနှစ် ဖီဖာ ကမ္ဘာ့ဖလား ဘောလုံးပွဲတွင် အိမ်ရှင်မြို့ တစ်မြို့လည်း ဖြစ်သည်။
ကိုရီးယားနိုင်ငံတွင် ကျင်းပပြုလုပ်သော နိုင်ငံတကာ ညီလာခံများကို လက်ခံကျင်းပရာ နေရာလည်း ဖြစ်သည်။
ကမ္ဘာပေါ်တွင် အကြီးဆုံး စတိုးဆိုင် ဖြစ်သော ရှင်ဆီဂဲ ဆန်တမ် စီးတီး သည် ဘူဆန်မြို့တွင် ရှိသည်။
thumb|မဂ္ဂဇင်းစင်တစ်ခု ဆွီဒင် ၁၉၄၁ မဂ္ဂဇင်းဆိုသည်မှာ စာသားများ၊ ဓာတ်ပုံများ၊ ရုပ်ပုံများ၊ သတင်းများ၊ ဆောင်းပါးများ၊ သုတရသစာပေများကို ထည့်သွင်း၍ တစ်လတစ်ကြိမ်ထုတ်ဝေသော စာအုပ်ကို ခေါ်ဆိုခြင်းဖြစ်သည်။
မြန်မာနိုင်ငံတွင် မဂ္ဂဇင်းကို တစ်လတစ်ကြိမ် ထုတ်ဝေလေ့ရှိသည်။
အသင်းအဖွဲ့နှင့် ကျောင်းမဂ္ဂဇင်းများကိုမူ ခြောက်လတစ်ကြိမ်၊ တစ်နှစ်တစ်ကြိမ် ထုတ်ဝေလေ့ရှိသည်။
ဂျာနယ်ဆိုသည်မှာ ရုပ်ပုံများ၊ ဓာတ်ပုံများ၊ စာသားများ၊ သတင်းများ၊ ဆောင်းပါများဖြင့် တစ်ပတ်တစ်ကြိမ်ထုတ်ဝေသော စာစောင်ကို ခေါ်ဆိုသည်။
စပယ်ဖြူနု သည် ကချင်နယ်ဖွား ရှမ်းလူမျိုး စာရေးဆရာ ဖြစ်သည်။
ရေးသားသော စာအုပ်များ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ရှေးရှေးတုန်းက ကံ့ကော်ပွင့်တွေ၂၀၁၅ကံ့ကော်ဝတ်ရည် စာအုပ်တိုက်ဆောင်းတစ်ညရိပ်ပုံမြောက်ဖျားက အလွမ်းရာသီ၂၀၁၄ အမျိုးသား စာပေဆု http://www.moi.gov.mm/?q=news/1/11/2015/id-8857အပြန်လမ်းဘယ်မှာ လမ်းဘယ်မှာ နှင့် မဂ္ဂဇင်းဝတ္ထုတိုများရွှေအမြုတေ စာပေဆု (ဝတ္ထုတို) မြင့်လှိုင် (၃၀ မေ ၂၀၁၂) ဆုငွေ ၆၈ သိန်းကျော် ချီးမြှင့်တဲ့ ရွှေအမြုတေ စာပေဆုပေးပွဲအလွမ်းဆိုင်၂၀၁၅ခဝါလွှေမန် စာအုပ်တိုက်အယ်နီ၂၀၁၅ကံ့ကော်ဝတ်ရည် စာအုပ်တိုက်ပါလေရာ အယ်နီကံ့ကော်ဝတ်ရည် စာအုပ်တိုက်မြို့ကလေး နေမကောင်းပါ ဝတ္ထုတိုစုခေတ်ရယ် အချစ်ရယ်လှပ်၍ လွှင့်သောကမ္ဘာ ပြင်ပလင့်များ စပယ်ဖြူနု ၏ ဘလော့ ကိုးကား ကဏ္ဍ:မြန်မာ အမျိုးသမီး စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ။
စာပေရေးသားခြင်းဖြင့် အသက်မွေးဝမ်းကျောင်းသူကို စာရေးဆရာဟု ခေါ်သည်။
ငွေကြေးအတွက် စာအုပ်၊ ဆောင်းပါး၊ ဝထ္ထုတို၊ ရေးသားသူကို စာရေးဆရာဟုခေါ်သည်။
ဩစတြေးလျမှ သိုးများ တင်ဆောင်လာသော တိရစ္ဆာန်တင် သင်္ဘောတစ်စင်း အိုမန်တွင် ကျောက်ချရပ်နားထားစဉ် တိရစ္ဆာန်တင် သင်္ဘော သို့မဟုတ် လိုက်ဗ်စတော့ခ် ကယ်ရီယာ ဆိုသည်မှာ သိုးအရှင်၊ ဆိတ်အရှင် နှင့် နွားအရှင်များကို တစ်နေရာမှ တစ်နေရာသို့ သယ်ပို့သော သင်္ဘောကြီး ဖြစ်သည်။
တိရစ္ဆာန်များကို တင်ဆောင်ရန် အတွက် အသစ် တည်ဆောက်ခြင်း ရှိသလို ကွန်တိန်နာ သင်္ဘော များကိုလည်း ပြောင်းလဲတည်ဆောက်ခြင်း ရှိသည်။
ပုံမှန်အားဖြင့် တိရစ္ဆာန်များကို သာမန် ကုန်သင်္ဘောများဖြင့် တင်ပို့နိုင်သော်လည်း ထိုသို့ တင်ပို့ခြင်းကို ရက်တို ခရီးစဉ်များတွင်သာ အသုံးပြုလေ့ ရှိကြပြီး တိရစ္ဆာန် ပမာဏ အနည်းငယ် အတွက်သာ သင့်တော်သည်။
တိရစ္ဆာန်တင် သင်္ဘောများမှာမူ တိရစ္ဆာန် အများအပြားကို တပြိုင်နက်တည်း တင်ပို့နိုင်ပြီး ခရီးရှည် အတွက် လိုအပ်သည့် အစားအစာ၊ ရေ၊ လွှစာမှုန့် အိပ်ရာ၊ ဆေး စသည်တို့ပါ ပံ့ပိုးပေးနိုင်သည်။
တိရစ္ဆာန်တင် သင်္ဘောများ၏ ခရီးစဉ်မှာ သုံးရက်မှ ၃ပတ် ၄ပတ် အထိ ကြာနိုင်သည်။
thumb|ကားတင်သင်္ဘော ပေါ်သို့ ကားတင်နေပုံ ကားတင်သင်္ဘောကို အင်္ဂလိပ်ဘာသာဖြင့် ရိုးအွန် ရိုးအော့ဖ် သို့မဟုတ် ကား ကယ်ရီယာ ဟု ခေါ်လေ့ရှိကြပြီး ဘီးပါသော ကုန်ပစ္စည်းများကို တင်ဆောင်ရန် ရည်ရွယ် ဆောက်လုပ်ထားသော သင်္ဘော ဖြစ်သည်။
မော်တော်ကား၊ ထရပ်ကား၊ နောက်တွဲပါ ထရပ်ကား၊ နောက်တွဲများ၊ သံလမ်းပြေးကား များစသည့် ယာဉ်တွင် ပါသည့် ဘီးကို အသုံးပြု၍ သင်္ဘောပေါ်သို့ အတင်အချ ပြုလုပ်နိုင်သော ယာဉ်များကို သယ်ဆောင်လေ့ ရှိသည်။
ထို့အတွက်ကြောင့် လှိမ့်တင် လှိမ့်ချ (Roll-on/roll-off ) ဟု ခေါ်ကြပြီး မတင် မချ (lift-on/lift-off) စသည့် ကရိန်းကို သုံး၍ ကုန်ပစ္စည်းကို မတင်မချ လုပ်ရသော သင်္ဘော အမျိုးအစားများနှင့် ကွဲပြားသည်။
ကားတင်သင်္ဘောများတွင် ကားများကို မောင်းတင် မောင်းချ ပြုလုပ်နိုင်ရန် အတင်အချ ပြုလုပ်နိုင်သော တံတား ပါလေ့ ရှိသည်။
ကားမောင်းထွက်နိုင်သော တံတားများမှာ ပဲ့ပိုင်းတွင် သို့မဟုတ် ဦးပိုင်းနှင့် ပဲ့ပိုင်း နှစ်ခုစလုံးတွင် ပါလေ့ ရှိသည်။
အမျိုးအစားများ ဩစတြေးလျရှိ ကားအတင်အချ ပြုလုပ်ရာ ဆိပ်ကမ်း Category:သင်္ဘောအမျိုးအစား no:RoRo-skip#Bilskip။
ဗိုလ်ချုပ် အောင်ဆန်း၊ မြန်မာ့လွတ်လပ်ရေး ဗိသုကာ ( ၁၃ ၊ ၁၉၁၅ ) ဗိုလ်ချုပ်မှူးကြီး သန်းရွှေ၊ စစ်အာဏာရှင်အဖြစ် မြန်မာနိုင်ငံကို အုပ်ချုပ်ခဲ့သူ ( ၃ ၊ ၁၉၃၃ ) ခွန်ဆာ၊ ဘိန်းဘုရင်အဖြစ် ကျော်ကြားသူ ( ၁၇ ၊ ၁၉၃၄ ) နေဝင်းမြင့်၊ စာရေးဆရာ ( ၆ ၊ ၁၉၅၂ ) Category:ဖေဖော်ဝါရီ။
thumb|250px ဧရာမ ဟတ်ဒရွန် တိုက်စက် (Large Hadron Collider) ဆိုသည်မှာ ကမ္ဘာပေါ်တွင် အကြီးဆုံးနှင့် စွမ်းအင် အများဆုံးဖြစ်ပြီး အမှုန်အမွှားများကို အရှိန်မြှင့် စမ်းသပ်ရန် တည်ဆောက်ထားသော အမှုန်အရှိန်မြှင့်စက် ဖြစ်သည်။
၁၉၉၈ ခုနှစ်မှ ၂၀၀၈ ခုနှစ် အတွင်း ဥရောပ နျူးကလီးယားဆိုင်ရာ သုတေသန အဖွဲ့ (CERN) မှ တည်ဆောက်ခဲ့သည်။
အမှုန်အမွှားများ ဆိုင်ရာ ရူပဗေဒနှင့် စွမ်းအင်မြင့် ရူပဗေဒ တို့နှင့် သက်ဆိုင်သော အမျိုးမျိုးသော သီအိုရီများအား ရူပဗေဒ ပညာရှင်တို့ စမ်းသပ်နိုင်ရန် ရည်ရွယ်ချက်ဖြင့် တည်ဆောက်ခဲ့သည်။
အထူးသဖြင့် သီအိုရီ အရရှိပြီး သက်သေမပြနိုင်သော ဟစ်ဂ် ဘော်ဆွန် ကို ရှိမရှိ စမ်းသပ်နိုင်ရန်နှင့် စူပါဆမ်မစ်ထရီ သီအိုရီဖြင့် ခန့်မှန်းထားသော အမှုန်အမွှားများ ရှိမရှိ စမ်းသပ်နိုင်ရန် ဖြစ်သည်။
ဧရာမ ဟတ်ဒရွန် တိုက်စက်ကို အသုံးပြု၍ ရူပဗေဒနှင့် သက်ဆိုင်သော အခြေခံ အကျဆုံး မေးခွန်းများ၏ အဖြေကို ရှာဖွေနိုင်မည် ဖြစ်ပြီး သဘာဝ၏ နိယာမများနှင့် စပ်လျဉ်း၍ ပိုမို နက်ရှိုင်းစွာ နားလည်နိုင်မည် ဖြစ်သည်။
ထိုစက်အတွင်း ရှာဖွေရေး ကိရိယာ ၆ ခု ပါဝင်ပြီး တစ်ခုချင်းစီသည် ရှာဖွေစူးစမ်းမှု တစ်ခုချင်းစီကို ပြုနိုင်မည် ဖြစ်သည်။
ဧရာမ ဟတ်ဒရွန်တိုက်စက်သည် အဝန်း ၁၇မိုင် ရှိသော လှိုဏ်ခေါင်းအတွင်း တည်ရှိပြီး ဆွစ်ဇာလန်နိုင်ငံ၊ ဂျီနီဗာမြို့ အနီး ပြင်သစ်-ဆွစ်ဇာလန် နယ်စယ်အနီးတွင် မြေကြီးအောက် ၅၇၄ ပေ ( ၁၇၅ မီတာ) အနက် အထိ ရှိသည်။
နိုင်ငံပေါင်း ၁၀၀ ကျော်မှ သိပ္ပံပညာရှင် နှင့် အင်ဂျင်နီယာပေါင်း ၁ သောင်းကျော် ပါဝင်တည်ဆောက် ထားကြပြီး တက္ကသိုလ် နှင့် ဓာတ်ခွဲခန်း ရာပေါင်းများစွာလည်း ပါဝင် ပံ့ပိုးထား ကြသည်။
၁၈၈၅ မှ ၁၉၀၈ အတွင်း အက်ခရာမြို့မြင်ကွင်း အက်ခရာမြို့သည် ဂါနာနိုင်ငံ ၏ မြို့တော်နှင့် အကြီးဆုံးမြို့ ဖြစ်သည်။
၂၀၁၂ ခုနှစ် လူဦးရေ စာရင်း အရ ခန့်မှန်းခြေ လူဦးရေ ၂,၂၉၁,၃၅၂ ဦး ရှိသည်။
အက်ခရာသည် ဂရိတ်တား အက်ခရာ ဒေသ နှင့် အက်ခရာ မက်ထရို ပိုလစ်တန် ခရိုင်တို့၏ မြို့တော်လည်း ဖြစ်သည်။
လူဦးရေ ၄ သန်းမျှ ရှိသော ဂရိတ်တား အက်ခရာ မက်ထရိုပိုလစ်တန် ဒေသ အတွင်းတွင် တည်ရှိပြီး ထိုဒေသမှာ ဂါနာ နိုင်ငံ အတွင်း လူဦးရေ အားဖြင့် ကြည့်လျှင် အကြီးမားဆုံး ဖြစ်ကာ အာဖရိကတွင် ၁၁ ခုမြောက် အကြီးမားဆုံးသော မက်ထရိုပိုလစ်တန် ဒေသဖြစ်သည်။
အက်ဒီစ်အဘာဘာမြို့ (အင်္ဂလိပ်: Addis Ababa) သည် အီသီယိုးပီးယားနိုင်ငံ၏ အကြီးဆုံးမြို့ဖြစ်ပြီး အာဖရိကတိုက်တွင် ၁၁ ခုမြောက် အကြီးဆုံးမြို့လည်း ဖြစ်သည်။
ဤမြို့သည် အလွန်တိုးတက်ပြီး အီသီယိုးပီးယား၏ အရေးပါသော ယဉ်ကျေးမှု၊ အနုပညာ၊ ဘဏ္ဍာရေးနှင့် အုပ်ချုပ်ရေးဆိုင်ရာ ဗဟိုဌာနတစ်ခုလည်း ဖြစ်သည်။
ပင်လယ်ရေမျက်နှာပြင်ထက် ၂,၃၅၅ မီတာ (၇,၇၂၆ ပေ) အမြင့်တွင် တည်ရှိသောကြောင့် ကမ္ဘာပေါ်တွင် အမြင့်ဆုံးမြို့တော်များထဲမှ တစ်ခုလည်းဖြစ်သည်။
မြို့၏အမည်ဖြစ်သည့် "Addis Ababa" သည် အမ်ဟာရစ်ဘာသာစကားဖြင့် "ပန်းသစ်" ဟု အဓိပ္ပာယ်ရပြီး ၁၈၈၆ ခုနှစ်တွင် ဧကရာဇ် Menelik II က တည်ထောင်ခဲ့ခြင်းဖြစ်သည်။
၎င်းမြို့ကို အာဖရိကတိုက်၏ နိုင်ငံရေးဆိုင်ရာမြို့တော်တစ်ခုဟုလည်း ခေါ်ဆိုကြပြီး အာဖရိကသမဂ္ဂ (African Union) နှင့် ကုလသမဂ္ဂ၏ အာဖရိကစီးပွားရေးကော်မရှင် (United Nations Economic Commission for Africa) ကဲ့သို့သော အဖွဲ့အစည်းကြီးများ၏ ရုံးချုပ်များ တည်ရှိရာလည်းဖြစ်သည်။
အက်ဒီစ်အဘာဘာမြို့တွင် လည်ပတ်စရာနေရာများစွာရှိသည်။
ထင်ရှားသော နေရာတစ်ခုမှာ မြို့လယ်တွင်ရှိသည့် National Museum of Ethiopia ဖြစ်ပြီး လူသားမျိုးနွယ်၏ ရှေးအကျဆုံး ရုပ်ကြွင်းများထဲမှ တစ်ခုဖြစ်သည့် "Lucy" ဟုခေါ်သော Australopithecus afarensis ၏ အရိုးစုကို ပြသထားသည်။
ကမ္ဘာတစ်ဝှမ်းမှ လာရောက်ကြသော ခရီးသွားများကို ဆွဲဆောင်နိုင်သော အခြားသောနေရာများမှာ St. George's Cathedral နှင့် Menelik II Square တို့ဖြစ်သည်။
မြို့၏ ဈေးကြီးများထဲမှ တစ်ခုဖြစ်သော Mercato သည် အာဖရိကတိုက်တွင် အကြီးဆုံး open-air market တစ်ခုဖြစ်ပြီး ဒေသခံယဉ်ကျေးမှုနှင့် နေ့စဉ်လူနေမှုဘဝကို လေ့လာနိုင်ရန် အကောင်းဆုံးနေရာဖြစ်သည်။
အီသီယိုးပီးယား၏ ကော်ဖီယဉ်ကျေးမှုကို မြည်းစမ်းလိုပါက မြို့တွင်းရှိ ကော်ဖီဆိုင်များတွင် ရိုးရာကော်ဖီအခမ်းအနားကို ခံစားနိုင်သည်။
thumb|ဂေါတမ ဗုဒ္ဓ တရားဟောကြားတော မူခဲ့သော ဗြဟ္မရောဏီ တောင်ကုန်း ဂါယာမြို့သည် အိန္ဒိယနိုင်ငံ ဘီဟာပြည်နယ်၏ ဒုတိယမြောက် အကြီးဆုံးမြို့ ဖြစ်ပြီး ဂါယာခရိုင်၏ မြို့တော် ဖြစ်သည်။
ဘီဟာပြည်နယ်၏ မြို့တော်ဖြစ်သော ပတ္တနာမြို့၏ တောင်ဘက် ကီလိုမီတာ ၁၀၀ အကွာတွင် တည်ရှိသည်။
ဖာလဂူမြစ် (ရာမယဏဇာတ်တော်ထဲတွင် ပါသည့် နိရဉ္စရာမြစ်) ၏ ကမ်းပါး ပေါ်တွင် တည်ရှိသည်။
ဗုဒ္ဓဘာသာ၊ ဟိန္ဒူဘာသာ နှင့် ဂျိမ်းဘာသာ ကိုးကွယ်သူ တို့အတွက် အထွတ်အမြတ် ဌာနတစ်ခု ဖြစ်သည်။
၃ ဖက် ၃ တန်တွင် မင်္ဂလာ ဂေါရီ၊ ရှရင်ဂ စသန်၊ ရမ် ရှီလာ၊ ဗြဟ္မရောဏီ အစရှိသော ကျောက်တောင်ကုန်းငယ်ကလေးများဖြင့် ဝိုင်းပတ်လျက် ရှိပြီး ကျန်ရှိသော ဘက်အခြမ်းတွင် မြစ်ရှိသည်။
ဂါယာမြို့တွင် သဘာဝ အတိုင်းရှိသော နေရာများ၊ ရှေးဟောင်း အဆောက်အအုံများနှင့် လမ်းကျဉ်းကလေးများ ရောထွေးနေသည်။
သမိုင်းကြောင်း ဗုဒ္ဓဂါယာရှိ မဟောဗောဓိ ဘုရား။
ဂေါတမဗုဒ္ဓ ဘုရားပွင့်တော် မူခဲ့ရာ နေရာ Category:အိန္ဒိယနိုင်ငံရှိ မြို့များ။
လူမှုဖူလုံရေးစီမံကိန်းကို လူမှုဘ၀လုံခြုံမှုနှင့် ကျန်းမာရေးစောင့်ရှောက်မှုအတွက် ၁၉၅၄ ခုနှစ်၊ လူမှုဖူလုံရေးအက်ဥပဒေဖြင့် ၁၉၅၆ ခုနှစ်၊ ဇန်နဝါရီလ(၁)ရက်နေ့မှ စတင်အကောင် အထည်ဖော် ဆောင်ရွက်ခဲ့သည်။
မြန်မာနိုင်ငံတစ်ဝန်းရှိအကျုံးဝင်အလုပ်သမားပေါင်း (၅)သိန်းကျော် အား မမာမကျန်းမှု၊ မီးဖွားမှု၊ သေဆုံးမှု၊ အလုပ်တွင်ဒဏ်ရာရမှု၊ အလုပ်နှင့် ဆိုင်သည့်ရောဂါများ ဖြစ်ပွားသည့်အခါ ကျန်းမာရေးစောင့်ရှောက်မှုများပေးခြင်း၊ ဆေးဖိုးငွေပြန်အမ်းပေးခြင်း စသည့် အကျိုးခံစားခွင့် များကို တာဝန်ယူဆာင်ရွက်ပေးလျက် ရှိသော လူမှုရေးဝန်ဆောင်မှု ဌာနကြီးတစ်ခု ဖြစ်သည်။
လူမှုဖူလုံရေးအဖွဲ့သည် ဥပဒေနှင့် အကျုံးဝင်သော စက်ရုံ၊ အလုပ်ရုံ၊ အလုပ်ဌာနများမှ ထည့်ဝင်ကြေးငွေများ ကောက်ခံစုဆောင်း၍ အာမခံ အလုပ်သမားများအား ကျန်းမာရေး စောင့်ရှောက်မှု ပေးခြင်း၊ ဆေးဖိုး ကုန်ကျငွေများ ပြန်လည် ပေးအမ်းခြင်း၊ လူမှုဖူလုံရေး အကျိုးခံစားခွင့်များ ထုတ်ပေးခြင်း စသည်တို့ကို လုပ်ကိုင်ဆောင်ရွက်ပေးလျက် ရှိသည်။
လူတိုင်းသည် လောကဓမ္မတာအရ မမာ မကျန်းမှု၊ မီးဖွားမှု၊ အလုပ်တွင် ထိခိုက် ဒဏ်ရာရမှု၊ အလုပ်လက်မဲ့ ဖြစ်မှု၊ အသက်အရွယ် ကြီးရင့်မှု၊ သေဆုံးမှု စသည့်လူမှု အန္တရာယ်များကို တစ်နေ့နေ့ တစ်ချိန်ချိန် တွင် မလွဲမသေ တွေ့ကြုံရင်ဆိုင်ကြရမြဲ ဖြစ်သည်။
ထိုသို့ ကြုံရသည့်အခါ လုပ်ခဝင်ငွေ တစ်ခုတည်းကိုသာ အားထားနေရသည့် အလုပ်သမားများ ဝင်ငွေလျော့နည်း ရပ်စဲခြင်းကြောင့် ၎င်းနှင့်တကွ မှီခိုသူမိသားစုများပါ အတိဒုက္ခရောက်ကြရသည်။
အဆိုပါ လူမှှုအန္တာရာယ်များ ကြုံရ သည့် အခါ အာမခံ စနစ် အပေါ် အခြေခံ၍ အခမဲ့ ဆေးဝါး ကုသပေး ခြင်း နှင့် ငွေ ကြေး ထောက်ပံ့ ပေးခြင်း တို့ဖြင့် အကာ အကွယ် ပေးခြင်းသည် လူမှုဖူလုံရေး စနစ်၏ အခြေခံ သဘောတရားပင် ဖြစ်သည်။
လူမှုဖူလုံရေးစီမံကိန်း ရည်ရွယ်ချက် လူမှုဖူလုံရေးစီမံကိန်းရည်ရွယ်ချက်(၄)ရပ်မှာ- အလုပ်သမားများ ကျန်းမာမှုကောင်းမွန်တိုးတက်စေ၍ အလုပ်လုပ်နိုင်သည့် စွမ်းအား မြင့်မားပြီး ကုန်ထုတ်လုပ်မှု တိုးတက်စေရန်။
လူမှုဖူလုံရေးစီမံကိန်းသည် မမာမကျန်းမှု၊ မီးဖွားမှု၊ သေဆုံးမှု၊ အလုပ်ခွင်ထိခိုက် ဒဏ်ရာရမှု၊ အလုပ်လက်မ ဲ့ဖြစ်မှု၊ အသက်အရွယ် ကြီးရင့်မှု ၊ သေဆုံးမှု စသည့် လူမှုအန္တရာယ် များကြုံတွေ့ ရသည့်အခါ ထိရောက်ပြည့်စုံသည့် အကျိုးခံစားခွင့်များ ရရှိစေရန်၊ အလုပ်မလုပ်နိုင်သည့်အခါအလုပ်သမားနှင့်မိသားစုစားဝတ် နေရေး အတွက် ထောက်ပံ့မှုရရှိ နိုင်စေရန်။
လူမှုဖူလုံရေးစီမံကိန်းကို တစ်မျိုးသားလုံး အကျုံးဝင်သည့် စီမံကိန်းဖြစ်စေရန် တို့ ဖြစ်သည်။
အဓိက လုပ်ငန်းတာဝန်များ လူမှုဖူလုံရေးအဖွဲ့၏ အဓိကလုပ်ငန်းတာဝန်များမှာ- (က) ၁၉၅၄ခုနှစ်လူမှုဖူလုံရေးဥပဒေအရအကျုံးဝင် သတ်မှတ်ခြင်း၊ (ခ) အကျုံးဝင်အလုပ်ဌာနနှင့်အလုပ်သမားများအားမှတ်ပုံတင်ခြင်း၊ ထည့်ဝင်ကြေး ကောက်ခံခြင်း (ဂ) ငွေကြေးအကျိုးခံစားခွင့်နှင့်အခြားအကျိုးခံစားခွင့်များ ထုတ် ပေးခြင်း၊ (ဃ) အာမခံအလုပ်သမားများအား ကျန်းမာရေးစောင့်ရှောက်မှု ပေးခြင်းနှင့် ကျန်းမာရေး မြှင့်တင်ပေးခြင်း၊ (င) အကျုံးဝင်အလုပ်ဌာနများရှိ အလုပ်သမားများအား ကျန်းမာရေး ပညာပေးခြင်း၊ လူမှုဖူလုံရေး စီမံကိန်းဆိုင်ရာ ဟောပြောဆွေးနွေး ခြင်း တို့ဖြစ်သည်။
လူမှုဖူလုံရေးသည် အလုပ်သမားတိုင်း နာမကျန်းမှု၊ မီးဖွားမှု၊ အလုပ်ခွင်ထိခိုက်မှု၊ သေဆုံးမှု စသည်တို့ကြောင့် အလုပ်မလုပ်နိုင်သည့် အခါတွင် အလုပ်သမားနှင့် ၎င်းတို့အပေါ် မှီခိုနေထိုင်သူတို့ လူမှုဒုက္ခ မတွေ့စေရန် အလုပ်သမား၊ အလုပ်ရှင်နှင့် နိုင်ငံတော် စုပေါင်းပါဝင်သော လူမှုရေးအာမခံစနစ် ဖြင့် ခံစားခွင့်ပေးသော လုပ်ငန်းရပ် ဖြစ်သည်။
လူမှုဖူလုံရေးလုပ်ငန်းရပ်တွင် အခမဲ့ဆေးဝါးကုသပေးခြင်း နှင့် ငွေကြေးကျိုးခံစားခွင့်ပြုခြ်း တို့ပါဝင်သည်။
လူမှုဖူလုံရေးစီမံကိန်းကို ၁၉၅၄ ခုနှစ် လူမှုဖူလုံရေး အက်ဥပဒေ (The Social Security Act.1954) အရ အကောင် အထည်ဖော် ဆောင်ရွက်ပါသည်။
အကျုံးဝင်ခြင်း လူမှုဖူလုံရေးသည် လုပ်ငန်းရပ်ကို ချင်းပြည်နယ်မှအပ ပြည်နယ်နှင့်တိုင်း(၁၃)ခုရှိ မြို့နယ်ပေါင်း (၁၁၀) မြို့နယ်တွင် အကောင်အထည်ဖော် လျက်ရှိသည်။
လူမှုဖူလုံရေးအကောင်အထည်ဖော်လျက်ရှိသည့် အထက်ပါဒေသများတွင်ရှိသော အောက်ပါ အလုပ်ဌာနများသည် လူမှုဖူလုံရေးဥပဒေဖြင့် အကျုံးဝင်ပါသည်- အလုပ်သမားငါးယောက်နှင့်အထက် အလုပ်လုပ်ကိုင်နေသော စက်မှုလက်မှု အလုပ်ဌာနများ မီးရထားဝန်ကြီးဌာန သယ်ယူပို့ဆောင်ရေးအလုပ်ဌာနများ ရန်ကုန်ဆိပ်ကမ်းနှင့် ဆိပ်ကမ်းများ အက်ဥပဒေနှင့် အကျုံးဝင်သည့်အလုပ်ဌာနများ သတ္ထုတွင်းများ ရေနံမြေများ ကုန်တင်ကုန်ချလုပ်ငန်းများ အလုပ်သမားဝန်ကြီးဌာနနှင့် လက်အောက်ခံဦးစီးဌာန၊ အဖွဲ့၊ ကော်မတီရုံးဝန်ထမ်းများ နိုင်ငံတော်အစိုးရက အခါအားလျော်စွာ ကြေညာသည့် အလုပ်ဌာနများ စီမံခန့်ခွဲရေး လူမှုဖူလုံရေးစီမံကိန်း အကျုံးဝင်ရာမြို့များသို့ စီမံခန့်ခွဲရန်အတွက် လူမှုဖူလုံရေးအဖွဲ့ ရုံးခွဲ များကို ဖွင့်လှစ်ထားသည်၊။
စီမံခန့်ခွဲမှု အဆင့်အားဖြင့် နေပြည်တော်တွင် အဖွဲ့ရုံးချုပ်၊ ချင်းပြည်နယ်မှ အပ ကျန်ပြည်နယ်/တိုင်း(၁၃) ခုတွင် ပြည်နယ်နှင့် တိုင်းရုံးများ၊ မြို့နယ်(၁၁၀)တွင် မြို့နယ်ရုံးခွဲများ (၇၇)ရုံး၊ ဆေးခန်း(၉၃)ခန်း၊ ဌာနကြီး ဆေးခန်းပေါင်း (၄၀)ခန်း၊ အဖွဲ့ပိုင် ရန်ကုန်အလုပ်သမား ဆေးရုံကြီး၊ မန္တလေးအလုပ်သမား ဆေးရုံကြီး နှင့် တီဘီရောဂါကုဆေးရုံကြီး (ထန်းတပင်)တို့အား ဖွင့်လှစ်ထားပြီး အာမခံအလုပ်သမားများ၏ကျန်းမာရေး ကာကွယ်စောင့်ရှောက်မှု ပေးခြင်း၊ အကျိုးခံစားခွင့်များ ပြန်လည်ထုတ်ပေးခြင်း တို့ကို အကောင်အထည်ဖော် ဆောင်ရွက်လျက် ရှိသည်။
လူမှုဖူလုံရေးအဖွဲ့ ဝန်ထမ်းအင်အား ဖွဲ့စည်းပုံအင်အားမှာ (၂၆၄၆) ဖြစ်သည်။
လူမှုဖူလုံရေးစီမံကိန်း လုပ်ငန်းများကို အဖွဲ့ရုံးချုပ်တွင် အောက်ပါ ဌာနခွဲ(၅)ခုဖြင့် စီမံခန့်ခွဲလျက်ရှိသည်- စီမံရေးရာဌာန ဘဏ္ဍာရေးဌာန အာမခံဌာန သုတေသနနှင့် စီမံကိန်းဌာန ဆေးဌာန သမိုင်းအကျဉ်း ပြည်ထောင်စုမြန်မာနိုင်ငံတော် ၁၉၄၇ ခုနှစ် ဖွဲ့စည်းအုပ်ချုပ်ပုံ အခြေခံဥပဒေ အခန်း(၃) အပိုဒ် (၃၁)၌ တောင်သူလယ်သမား များနှင့် အလုပ်သမားများ အတွက် နိုင်ငံတော်၏ တာဝန်ဝတ္တရား များကို ချမှတ်ထားသော မူဝါဒ၊ စည်းမျဉ်းများတွင် နိုင်ငံတော်အစိုးရသည် အကြောင်း ညီညွတ်လျှင် ထောက်ပံ့မှု အာမခံစနစ်အတွက် စီမံချက်များ ပြုလုပ်မည်ဟု ဖော်ပြထားသည်။
အလုပ်သမားများနှင့် စပ်လျဉ်း၍ ၁၉၄၈ ခုနှစ်၊ ပြည်ထောင်စုမြန်မာနိုင်ငံတော် စီးပွားရေး တိုးတက်မှု(၂)နှစ် စီမံကိန်း အခန်း(၈) အပိုဒ်(၁၀) တွင်လည်း အလုပ်သမားများအား ဆင်းရဲခြင်းဘေးမှ အမျိုးမျိုး ကာကွယ်ရန် အာမခံစနစ် တည်ထောင် ဆောင်ရွက်ရမည်ကို ပြဋ္ဌာန်း ထားခဲ့သည်။
မြန်မာနိုင်ငံတွင် လူမှုဖူလုံရေးစီမံကိန်းတစ်ရပ် ရေးဆွဲ အကောင်အထည်ဖော်နိုင်ရေးအတွက် ဆွစ်ဇာလန်နိုင်ငံ၊ ဂျနီဗာမြို့ရှိ အပြည်ပြည် ဆိုင်ရာ အလုပ်သမား ရေးရာ အဖွဲ့ရုံးချုပ် (ILO)ထံ ကျွမ်းကျင်မှု အကူအညီ များ တောင်းဆို သင့်ကြောင်း နိုင်ငံတော် အစိုးရအား အလုပ်သမား ဥပဒေရေးဆွဲရေး အကြံပေး ကော်မတီ က ၁၉၄၈ ခုနှစ်၊ ဒီဇင်ဘာလ တွင် အကြံပေးခဲ့သည်။
ထိုကဲ့သို့ အကြံပေးချက်အရ ILO သို့ အကူအညီ တောင်းခံခဲ့ရာ ILO လူမှုဖူလုံရေးဌာန၊ အကြီးအကဲဖြစ်သူ မစ္စတာ အမ်စတိုက်သည် ၁၉၄၉ခုနှစ်၌ မြန်မာနိုင်ငံသို့ လာရောက်ပြီး ပဏာမ လေ့လာခဲ့သည်။
ထို့နောက် လူမှုဖူလုံရေးစီမံကိန်းတစ်ရပ် ရေးဆွဲရန် ILO နှင့် ပူပေါင်းဆောင်ရွက်ရေး သဘောတူ စာချုပ်ကို ၁၉၅၁ ခုနှစ်၊ ဇွန်လ(၂၉) ရက်နေ့တွင် ဂျနီဗာမြို့၌ လက်မှတ် ရေးထိုးခဲ့သည်။
၎င်းနောက် ILO အဖွဲ့ရုံးချုပ်မှ အမြဲတမ်း အရာရှိများဖြစ်သည့် မစ္စတာဒီအက်(စ်)အဲရစ် နှင့် မစ္စတာ ကေစီဒေါက်တာ တို့သည် ၁၉၅၂ ခုနှစ်၊ မတ်လ(၅)ရက်နေ့မှ ဧပြီလ(၂၀)ရက်နေ့အထိ မြန်မာနိုင်ငံသို့ လာရောက်၍ ဒုတိယ အကြိမ် လေ့လာခဲ့သည်။
၎င်းတို့၏ လေ့လာချက်များ အပေါ် အခြေခံ၍ ILO ရုံး၊ ညွှန်ကြားရေးမှူးချုပ် က ပြည်ထောင်စု မြန်မာနိုင်ငံတော်အစိုးရထံ သို့ ၁၉၅၂ ခုနှစ်၊ ဩဂုတ်လ(၅)ရက် နေ့တွင် လူမှုဖူလုံရေးစီမံကိန်း ရေးဆွဲရေးအတွက် အကြံပြုချက်များ ပါဝင်သည့် အစီရင်ခံစာတစ်ရပ် တင်သွင်းခဲ့သည်။
၎င်းတို့၏ အစီရင်ခံစာပါ အကြံပေးချက်များကို မြန်မာနိုင်ငံအစိုးရမှ သဘောတူလက်ခံခဲ့ပြီး လူမှုဖူလူံရေးစီမံကိန်း တစ်ရပ်ကို စတင်ဆောင်ရွက်ရန် ဥပဒကြေမ်း တစ်ရပ် ရေးဆွဲရေးနှင့် ကျွမ်းကျင်မှု အကူအညီပေးရေး အတွက်ILOသို့ ပြန်ကြားခဲ့သည်။
၎င်းပြန်ကြားချက် အရ ILOရုံး ညွှန်ကြားရေးမှူးချုပ် က ဒေါက်တာ အီးဖစ်(ရှ်)လိုဝစ်(စ်) (Mr.Efischlowitz) အား တာဝန်ပေးအပ်ခဲ့ရာ ၎င်းမှ ၁၉၅၄ ခုနှစ်၊ မတ်လ (၂၄) ရက်နေ့တွင် ဥပဒကြေမ်း တစ်ရပ် ရေးဆွဲခဲ့သည်။
ထိုကဲ့သို့ လူမှုဖူလုံရေး ဥပဒကြေမ်း ရေးဆွဲရာတွင် ဒုတိယ အလုပ်သမားညွန်ကြားရေးဝန် ဦးစိန်အား အထူးအရာရှိ အနဖြေင့် တွဲဖက်တာဝန် ထမ်းဆောင်စေခဲ့သည်။
ရေးဆွဲပြီးသော ဥပဒေမူကြမ်းကို ၁၉၅၄ ခုနှစ်၊ ဇွန်လ(၂၄)ရက်နေ့တွင် ဂျနီဗာ မြို့၌ ပြည်သူ့အိုးအိမ်နှင့် အလုပ်သမား ဝန်ကြီး ဦးရာရှစ် ထံသို့ ပေးအပ်ခဲ့သည်။
အဆိုပါ လူမှုဖူလုံရေးအက်ဥပဒေကို နိုင်ငံတော်သမ္မတက ၁၉၅၄ ခုနှစ်၊ အောက်တိုဘာလ (၂၂)ရက်နေ့ တွင် အက်ဥပဒေအမှတ် (၇၆) အဖြစ် ထုတ်ပြန် ကြေညာ ခဲ့သည်။
၎င်းနောက် လူမှုဖူလုံရေး အထူးအရာရှိ ဦးစိန်နှင့် အစိုးရအလုပ်သမား ဆက်သွယ်ရေးရုံး ဒုတိယမန်နေဂျာ ဦးထွန်းအောင်တို့အား ILO ရုံး၏ ပညာတော်သင် အဖြစ် အင်္ဂလန်နိုင်ငံနှင့် အိန္ဒိယနိုင်ငံများ သို့ ၁၉၅၄ ခုနှစ်၊ စက်တင်ဘာလ မှ ၁၉၅၅ ခုနှစ်၊ မတ်လအထိ သွားရောက်၍ လေ့လာဆည်းပူးစေခဲ့သည်။
အင်္ဂလန်နိုင်ငံ နှင့် အိန္ဒိယနိုင်ငံ တို့၏ လူမှုဖူလုံရေး စီမံကိန်းများကို လေ့လာရေးမှ ပြန်လည် ရောက်ရှိလာပြီးနောက် ဦးစိန်အား အုပ်ချုပ်ရေးမှူး အဖြစ်လည်းကောင်း၊ ဦးထွန်းအောင်အား အုပ်ချုပ်ရေးအရာရှိ အဖြစ် လည်းကောင်း၊ ၁၉၅၅ ခုနှစ်၊ ဧပြီလ(၁၈)ရက်နေ့မှ စ၍ တာဝန်ပေးအပ် ခဲ့သည်။
ဒေါက်တာ အီးဖစ်(ရှ်)လိုဝစ်(စ်)သည် ၁၉၅၅ ခုနှစ်၊ မတ်လတွင် မြန်မာနိုင်ငံသို့ ပြန်လည် ရောက်ရှိလာခဲ့ပြီး ၁၉၅၅ ခုနှစ်၊ ဩဂုတ်(၂၃)ရက်နေ့အထိ လူမှုဖူလုံရေး စီမံကိန်း အကောင်အထည်ဖော် ရေးတာဝန်များကို ထမ်းဆောင်ခဲ့သည်။
ထို့နောက် ဒေါက်တာ အီးဖစ်(ရှ်)လိုဝစ်(စ်) ပြန်လည်ထွက်ခွာ သွားပြီးနောက် ၁၉၅၅ ခုနှစ်မှ ၁၉၅၈ ခုနှစ်အထိ မစ္စတာအန်ဒန်စီဂါး စီ၊ ဘီး၊ အီး က ဆက်လက် တာဝန်ထမ်းဆောင်ခဲ့ပြီး ဦးဆောင်လမ်းပြပေးခြင်း၊ သင်တန်းများ ပို့ချပေးခြင်း၊ ဒေသအလိုက် တိုးချဲ့ရေး လုပ်ငန်းများနှင့် အကျိုးခံစားခွင့် တိုးပေးရေးကိစ္စများနှင့် ပတ်သက်၍ ကွင်းဆင်းလေ့လာရေး အဖွဲ့ငယ် များ ဖွဲ့စည်းပေးခြင်း စသည့်လုပ်ငန်းများတွင် ပါဝင်ကူညီဆောင်ရွက်ခဲ့သည်။
၁၉၅၅ ခုနှစ်၊ အောက်တိုဘာ(၂၂)ရက်နေ့တွင် လူမှုဖူလုံရေး အက်ဥပဒေနှင့် စီမံကိန်းမူဝါဒ များကို အကောင်အထည်ဖော် ဆောင်ရွက်နိုင်ရန်နှင့် အုပ်ချုပ်နိုင်ရန် အလို့ငှါ လူမှုဖူလုံရေး အက်ဥပဒေ ပုဒ်မ-၈၈(၁)နှင့် ၈၉(၁) တို့အရ လူမှုဖူလုံရေးအဖွဲ့သို့ နိုင်ငံတော်သမ္မတက အာဏာ အပ်နှင်းပေးခဲ့သည်။
နိုင်ငံတော်အစိုးရ အလုပ်သမားဝန်ကြီးဌာန၏ ၁၉၅၅ ခုနှစ်၊ ဧပြီလ(၂၆)ရက်နေ့ ရက်စွဲပါ ပြန်တမ်း အမှတ်(၅၀)ဖြင့် အလုပ်သမားဝန်ကြီး ဦးရာရှစ်အား လူမှုဖူလုံရေးအဖွဲ့၊ ဥက္ကဋ္ဌ တာဝန်ပေးအပ်၍ အဖွဲ့ဝင်(၁၈)ဦးပါရှိသည့် လူမှုဖူလုံရေးအဖွဲ့ကို စတင်ဖွဲ့စည်းခဲ့သည်။
ဆက်လက်၍ ၁၉၅၅ ခုနှစ်၊ ဧပြီလ(၂၆)ရက်နေ့တွင် ကျင်းပသော လူမှုဖူလုံရေးအဖွဲ့၏ ပထမအကြိမ်မြောက် အစည်းအဝေး၌ အဖွဲ့ဝင်(၇) ဦးပါဝင်သော "အမြဲတမ်းကော်မတီ" တစ်ရပ်ကို ဖွဲ့စည်းခဲ့သည်။
၎င်းအပြင် အလုပ်သမား ဝန်ကြီးဌာန၏ ၁၉၅၆ ခုနှစ်၊ ဇန်နဝါရီလ(၁၉)ရက်နေ့စွဲပါ အမိန့်ကြော်ငြာစာ အမှတ်(၉)ဖြင့် လူမှုဖူလုံရေး အဖွဲ့၏ "ဆေးဘက်ဆိုင်ရာအကြံပေးအဖွဲ့" ကို ဖွဲ့စည်းခဲ့သည်။
၁၉၅၇-၁၉၅၈ ခုနှစ်တွင် အစိုးရအဖွဲ့၏ သဘောတူခွင့်ပြုချက်အရ မြန်မာနိုင်ငံ လူမှုဖူလုံရေးအဖွဲ့ ကို အပြည်ပြည်ဆိုင်ရာ လူမှုဖူလုံရေးအဖွဲ့ချုပ် (ISSA) အသင်းဝင်အဖြစ် စတင်ဆက်သွယ် ဆောင်ရွက် ခဲ့သည်။
၁၉၅၄ ခုနှစ်၊ လူမှုဖူလုံရေး အက်ဥပဒေကို ရန်ကုန်မြူနီစီပယ် နယ်နမိတ်အတွင်းရှိ အရပ်ဒေသ များမှ စတင်အာဏာ တည်စေခဲ့ပြီး အောက်ပါအတိုင်း မြို့နယ်များကို တိုး ချဲ့၍ အကျုံးဝင်စေခဲ့သည်- ၁-၁-၁၉၅၆ ရက်နေ့ အင်းစိန်မြို့ မြို့မကောင်စီ၊ မင်္ဂလာဒုံ လေယာဉ်ဒေသ နှင့် ကမာရွတ်၊ သမိုင်း၊ ကံဘဲ့၊ သင်္ဃန်းကျွန်း ၃၁-၈-၁၉၅၆ ရက်နေ့ ရန်ကုန်တိုင်း၊ အင်းစိန်မြို့နယ်၊ စဉ့်ငူကျေးရွာ ၁-၁၀-၁၉၅၆ ရက်နေ့ မင်္ဂလာဒုံကျေးရွာ ၁၉-၉-၁၉၅၇ ရက်နေ့ မန္တလေးမြူနီစီမယ် နယ်နမိတ် ၁-၁-၁၉၅၈ ရက်နေ့ အမရပူရမြို့နယ်အတွင်းရှိ မြစ်ငယ်ဒေသ ၁-၄-၁၉၆၀ ရက်နေ့ မော်လမြိုင်မြို့ ၁-၅-၁၉၆၀ ရက်နေ့ ပုသိမ်မြို့နှင့် ပဲခူးမြို့ ၁-၁-၁၉၆၂ ရက်နေ့ မုံရွာမြို့ ၁-၃-၁၉၆၃ ရက်နေ့ အင်းစိန်မြို့နယ်၊ အင်းတိုင်ကျေးလက်ဒေသ ၁-၁၁-၁၉၆၃ ရက်နေ့ ဟင်္သာတမြို့ ၁-၁-၁၉၆၆ ရက်နေ့ မြင်းခြံမြို့ ၁-၁၁-၁၉၇၁ ရက်နေ့ စစ်တွမြေို့ ၁-၁၂-၁၉၇၁ ရက်နေ့ ပြည်မြို့ ၁-၁-၁၉၇၂ ရက်နေ့ မိတ္ထီလာမြို့ ၁-၂-၁၉၇၂ ရက်နေ့ တောင်ကြီးမြို့ ၁-၆-၁၉၇၂ ရက်နေ့ ပျဉ်းမနားမြို့ ၁-၁၂-၁၉၇၂ ရက်နေ့ တောင်ငူမြို့၊ ပခုက္ကူမြို့ ၁-၂-၁၉၇၃ ရက်နေ့ စစ်ကိုင်းမြို့ ၁-၄-၁၉၇၃ ရက်နေ့ မြန်အောင်မြို့ ၁-၇-၁၉၇၄ ရက်နေ့ ဖြူးမြို့နှင့် ဇေယျဝတီ၊ မြိတ်မြို့ ၁-၉-၁၉၇၄ ရက်နေ့ မအူပင်နှင့်မြောင်းမြမြို့ ၁-၁၁-၁၉၇၄ ရက်နေ့ လက်ပံတန်းမြို့နှင့်ဘားအံမြို့ ၁-၂-၁၉၇၆ ရက်နေ့ ဘိုကလေးမြို့၊ သရက်မြို့ ၁-၃-၁၉၇၆ ရက်နေ့ ပေါင်းတည်မြို့၊ ထားဝယ်မြို့ ၁-၂-၁၉၇၆ ရက်နေ့ ဝါးခယ်မမြို့ ၂-၁-၁၉၇၈ ရက်နေ့ ညောင်လေးပင်မြို့ ၁-၃-၁၉၇၈ ရက်နေ့ မော်လမြိုင်ကျွန်းမြို့၊ သာယာဝတီမြို့၊ မင်းဘူးမြို့ ၁-၄-၁၉၇၈ ရက်နေ့ လွိုင်ကော်မြို့ ၁-၂-၁၉၇၉ ရက်နေ့ အမရပူရမြို့၊ မြစ်ကြီးနားမြို့ ၁-၃-၁၉၇၉ ရက်နေ့ သန်လျင်မြို့၊ မကွေးမြို့ ၁၅-၃-၁၉၈၀ ရက်နေ့ သာစည်မြို့၊ ကြံခင်းမြို့၊ လားရှိုးမြို့၊ ကောလင်းမြို့ ၁-၁၀-၁၉၈၁ ရက်နေ့ အောင်လံမြို့၊ ရေနံချောင်းမြို့၊ ကသာမြို့၊ သထုံမြို့ ၁-၁၁-၁၉၈၂ ရက်နေ့ ပြင်ဦးလွင်မြို့၊ ပန်းတောင်းမြို့၊ ရွှေတောင်မြို့၊ ချောက်မြို့ ၁-၁-၁၉၈၄ ရက်နေ့ ရွှေဘိုမြို့ ၁-၅-၁၉၈၄ ရက်နေ့ ဝမ်းတွင်းမြို့၊ ညောင်ဦးမြို့၊ ကျိုက်ထိုမြို့ ၁-၃-၁၉၈၆ ရက်နေ့ ကလေးမြို့၊ ကျောက်မဲမြို့၊နတ္တလင်းမြို့၊ ကြို့ပင်ကောက်မြို့ ၁-၄-၁၉၈၇ ရက်နေ့ သံတွဲမြို့၊ မုဒုံမြို့၊ ဒိုက်ဦးမြို့၊ မှော်ဘီမြို့ ၁-၉-၁၉၉၇ ရက်နေ့ လှိုင်သာယာမြို့၊ရွှေ ပြည်သာမြို့၊ ဒဂုံမြို့သစ်တောင်ပိုင်း၊ ဒဂုံမြို့ သစ်မြောက်ပိုင်း ၁၃-၁၂-၂၀၀၂ ရက်နေ့ ကျောက်ဆည်မြို့ ၁၅-၉-၂၀၀၃ ရက်နေ့ မူဆည်မြို့ ၁-၄-၂၀၀၈ ရက်နေ့ နေပြည်တော် အလုပ်သမားဆေးရုံကြီးများဖွင့်လှစ်ခြင်း ရန်ကုန်အလုပ်သမားဆေးရုံကြီး ၁-၁-၁၉၆၀ ရက်နေ့တွင် ခုတင် (၅၀) ဆန့် လူမှုဖူလုံရေး ဆေးရုံကို အလုံမြို့နယ် သခင်မြပန်းခြံတွင် ဖွင့်လှစ်ခဲ့သည်။
၁၉၆၁ ခုနှစ်တွင် (၇၅) ခုတင် အဖြစ် တိုးချဲ့ခဲ့သည်။
၁-၉-၁၉၆၂ ရက်နေ့တွင် တာမွမြေို့နယ်၊ဉာဏဗလကုန်းတွင်(၄.၄၅၇) ဧက ကျယ်ဝန်းသောမြေနေရာ၌ ရန်ကုန်အလုပ်သမားသစ်ကြီးကို အုတ်မြစ်ချ တည်ဆောက်ခဲ့သည်။